b'\n_START_ARTICLE_\nDnevnik Hiacinte Novak (V znamenju tehtnice)\n_START_SECTION_\nVsebina\n_START_PARAGRAPH_\nHiacinta Novak je po\xc5\xa1tna uslu\xc5\xbebenka srednjih let z dvema najstni\xc5\xa1kima h\xc4\x8derkama. Po predlogu Bridget Jones se odlo\xc4\x8di za pisanje dnevnika, v katerem opisuje svoje \xc5\xbeivljenje, ki je polno alkohola, cigaret, odve\xc4\x8dnih kilogramov in zanimivih naklju\xc4\x8dij, zaradi katerih spozna direktorja nepremi\xc4\x8dninskega podjetja Florjana Koro\xc5\xa1ca, s katerim se zaplete. Svoje te\xc5\xbeave vedno zaupa sosedi Vesni, sodelavki Bo\xc5\xbeeni in najbolj\xc5\xa1ima prijateljicama Hildi in Sari. Hiacinta in Hilda Sari pomagata tudi pri misiji Pod krinko, ki povzro\xc4\x8di izdajo prijateljice in ljubimca, poni\xc5\xbeanje, krajo, obisk policije in prometno nesre\xc4\x8do._NEWLINE_Ta lahkoten roman priporo\xc4\x8dam vsakomur, ki bi \xc5\xbeelel videti svet iz perspektive lo\xc4\x8dene \xc5\xbeenske srednjih let.\n_START_SECTION_\nSerija\n_START_PARAGRAPH_\nRoman s podnaslovom V znamenju tehtnice je prvi del iz trilogije Dnevnik Hiacinte Novak. Podnaslov se nana\xc5\xa1a na znamenje iz horoskopa, saj tehtnice praznujejo septembra in oktobra, meseca, iz katerih je sestavljen najve\xc4\x8dji del romana.\n_START_SECTION_\nIzdaje in prevodi\n_START_PARAGRAPH_\nDelo je v izvirniku iz\xc5\xa1lo leta 2003 pri zalo\xc5\xbebi Mi\xc5\xa1 (COBISS).\n_START_SECTION_\nPriredbe\n_START_PARAGRAPH_\nPo literarni predlogi Aksinje Kermauner v sodelovanju z igralko Silvijo Jovanovi\xc4\x8d je bila ustvarjena gledali\xc5\xa1ka predstava z naslovom Dosje: Hiacinta Novak 01.'